**Návrh**

# NARIADENIE VLÁDY

## Slovenskej republiky

## z .......................... 2015,

## ktorým sa mení a dopĺňa nariadenie vlády Slovenskej republiky č. 360/2011 Z. z., ktorým sa ustanovujú hygienické požiadavky na priamy predaj a dodávanie malého množstva prvotných produktov rastlinného a živočíšneho pôvodu a dodávanie mlieka a mliečnych výrobkov konečnému spotrebiteľovi a iným maloobchodným prevádzkarniam

Vláda Slovenskej republiky podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. nariaďuje:

# Čl. I

Nariadenie vlády Slovenskej republiky č. 360/2011 Z. z., ktorým sa ustanovujú hygienické požiadavky na priamy predaj a dodávanie malého množstva prvotných produktov rastlinného a živočíšneho pôvodu a dodávanie mlieka a mliečnych výrobkov konečnému spotrebiteľovi a iným maloobchodným prevádzkarniam sa mení a dopĺňa takto:

1. V § 7 odsek 2 znie:

„(2) Za malé množstvo prvotných produktov rastlinného pôvodu možno považovať množstvo, ktoré prvovýrobca priamo predáva konečnému spotrebiteľovi alebo dodáva miestnej maloobchodnej prevádzkarni, ktorá priamo zásobuje konečného spotrebiteľa, ak ide ročne o

1. zrno obilnín, z každého druhu do 500 kg,
2. zrno pohánky, ciroku, prosa a kultúrnych druhov láskavca do 500 kg,
3. suché strukoviny do 500 kg,
4. olejniny do 500 kg,
5. konzumné zemiaky do 2 000 kg,
6. hlúbovú zeleninu do 2 000 kg,
7. plodovú zeleninu, z každého druhu do 500 kg,
8. koreňovú zeleninu, z každého druhu do 500 kg,
9. cibuľovú zeleninu do 200 kg,
10. strukovú zeleninu do 300 kg,
11. listovú zeleninu do 150 kg,
12. jadrové ovocie do 2 000 kg,
13. kôstkové ovocie do 1 000 kg,
14. bobuľové ovocie vrátane hrozna stolového alebo muštového na priamy konzum do 250 kg,
15. škrupinové ovocie nelúpané do 700 kg,
16. byliny do 50 kg,
17. pestované huby do 50 kg.”.
18. § 7 sa dopĺňa odsekmi 5 až 9, ktoré znejú:

(5) Za malé množstvo spracovaných produktov rastlinného pôvodu19a) možno považovať množstvo, ktoré výrobca priamo predáva konečnému spotrebiteľovi alebo dodáva miestnej maloobchodnej prevádzkarni, ktorá priamo zásobuje konečného spotrebiteľa, ak ide ročne o

1. spracované ovocie do 1 250 kg hmotnosti suroviny, najmä lekvár19b), džem19c), kompót,19b)
2. spracovanú zeleninu do 1 250 kg hmotnosti suroviny, najmä nakladanú zeleninu,19b) sterilizovanú zeleninu,19b)
3. kvasenú kapustu do 500 kg hmotnosti suroviny,
4. pestované konzervované huby do 50 kg hmotnosti suroviny,
5. pestované sušené huby do 50 kg hmotnosti suroviny,
6. sirupy, ovocné šťavy19d) a zeleninové šťavy do 1 250 kg hmotnosti suroviny,
7. sušené kuchynské byliny do 50 kg hmotnosti suroviny,
8. spracované produkty z obilia a zemiakov do 400 kg hmotnosti suroviny, najmä lokše, pagáče, cestoviny,
9. pochutiny na báze spracovaného ovocia a zeleniny do 100 kg hmotnosti hotového výrobku, najmä sušené ochutené semená olejnín, ovocné čaje a ovocné octy do 200 l
10. Výrobcom podľa odseku 5 sa rozumie osoba, ktorá spracúva produkty z vlastnej pestovateľskej činnosti, vyrába z nich produkty uvedené v odseku 5 a je na tento účel zaregistrovaná na regionálnej veterinárnej a potravinovej správe.19e)
11. Na výrobu spracovaných produktov rastlinného pôvodu uvedených v odseku 5 sa vzťahujú požiadavky uvedené v prílohe č. 1.
12. Výrobca malého množstva spracovaných produktov rastlinného pôvodu je povinný používať len také suroviny, ktoré zodpovedajú požiadavkám bezpečnosti potravín.19f)
13. Výrobca malého množstva spracovaných produktov rastlinného pôvodu
14. zodpovedá za bezpečnosť a kvalitu spracovaných produktov,
15. musí byť zdravotne spôsobilý; zdravotnú spôsobilosť preukazuje potvrdením lekára o zdravotnej spôsobilosti,19g)
16. vedie evidenciu o dátume, druhu, množstve, zložení a teplote skladovania vyrobených produktoch rastlinného pôvodu, a to:
17. celkového množstva,
18. priamo predaných produktov konečnému spotrebiteľovi alebo na miestnom trhovisku,
19. produktov dodaných do miestnych maloobchodných prevádzkarní; vrátane názvov a adries týchto prevádzkarní,
20. je povinný označiť svoje predajné miesto menom a priezviskom, adresou a registračným číslom,
21. je povinný produkty označiť údajmi o názve produktu a jeho cene, menom a priezviskom výrobcu, registračným číslom a rokom výroby produktu. Na požiadanie podá ústnu informáciu o ostatných údajoch.“.

Poznámky pod čiarou k odkazom 19a až 19g znejú:

„19a) Čl. 13 ods. 4 nariadenia (ES) č. 852/2004 v platnom znení.

19b) Vyhláška Ministerstva pôdohospodárstva a rozvoja vidieka Slovenskej republiky č. 132/2014 Z. z. o spracovanom ovocí a zelenine, jedlých hubách, olejninách, suchých škrupinových plodoch, zemiakoch a výrobkoch z nich.

19c) Vyhláška Ministerstva pôdohospodárstva a rozvoja vidieka Slovenskej republiky č. 44/2012 Z. z. o ovocných džemoch, rôsoloch, marmeládach a sladenom gaštanovom pyré.

19d) Vyhláška Ministerstva pôdohospodárstva a rozvoja vidieka Slovenskej republiky č. 292/2013 Z. z. o ovocných šťavách a niektorých podobných výrobkoch určených na ľudskú spotrebu.

19e) § 6 zákona Národnej rady Slovenskej republiky č. 152/1995 Z. z. v znení neskorších predpisov.

19f) § 3 ods. 3 zákona Národnej rady Slovenskej republiky č. 152/1995 Z. z. v znení neskorších predpisov.

19g) § 4 ods. 5 zákona Národnej rady Slovenskej republiky č. 152/1995 Z. z., v znení neskorších predpisov.“.

1. V § 12 sa za slovo „prílohe“ vkladajú slová „č. 2“.

Doterajšia „Príloha“ sa označuje ako „Príloha č. 2“.

1. Príloha č. 1 znie:

**„Príloha č. 1**

**k nariadeniu vlády č. 360/2011 Z. z.**

## Požiadavky na proces výroby spracovaných produktov rastlinného pôvodu

* + - 1. Priestory na výrobu spracovaných produktov rastlinného pôvodu sa musia udržiavať v stave čistoty primeranom charakteru výroby.
      2. Miesto spracovania produktov rastlinného pôvodu musí

1. umožňovať primeranú údržbu, čistenie, dezinfekciu a hygienické vykonávanie všetkých operácií,
2. byť také, aby pri výrobe produktov zabránilo styku s látkami ohrozujúcimi ľudské zdravie19f),
3. byť vybavené skladovacími priestormi, ktoré majú dostatočnú kapacitu na uchovávanie týchto produktov pri vhodných teplotách.
4. Výrobca musí mať k dispozícii záchod a umývadlo vybavené prívodom teplej a studenej tečúcej vody, prostriedkami na umývanie rúk a ich hygienické osušenie.
5. Miesto výroby a spracovania produktov musí mať primerané osvetlenie.
6. Čistiace a dezinfekčné prostriedky sa nesmú skladovať v priestoroch, v ktorých dochádza k výrobe spracovaných produktov rastlinného pôvodu alebo v priestore ich uchovávania.
7. Dopravné prostriedky používané na prepravu spracovaných produktov rastlinného pôvodu sa musia udržiavať v čistote a v dobrom stave údržby. Spracované produkty rastlinného pôvodu musia byť v dopravných prostriedkoch umiestnené a chránené tak, aby sa minimalizovalo riziko kontaminácie.
8. Všetky predmety, príslušenstvo, stroje a zariadenia, s ktorými spracované produkty rastlinného pôvodu prichádzajú do styku, musia byť
9. účinne čistené a tam, kde je to potrebné aj dezinfikované,
10. len také, ktoré zabezpečujú hygienu výroby, nespôsobia mikrobiálnu a chemickú kontamináciu vyrábaných potravín19f).
11. Odpad vznikajúci pri spracovávaní rastlinných produktov sa musí odstraňovať hygienickým spôsobom a nesmie predstavovať priamy alebo nepriamy zdroj kontaminácie.
12. Výroba musí byť zabezpečená dostatočným zásobovaním pitnou vodou, ktorá sa použije vždy, keď je potrebné zabezpečiť, aby sa spracované produkty rastlinného pôvodu nekontaminovali.
13. Materiál používaný na balenie spracovaných produktov rastlinného pôvodu určených na zabalenie do obalu, ktorý je v priamom kontakte s produktom nesmie byť zdrojom kontaminácie.
14. Každý proces tepelného ošetrenia používaný na spracovanie výrobkov rastlinného pôvodu musí zabrániť tomu, aby sa výrobok počas procesu kontaminoval. Použitý proces pri spracúvaní rastlinných výrobkov musí zodpovedať tradičnému a zaužívanému postupu výroby charakteristický pre druh výrobku pri dodržaní teplotných a časových parametrov pre dosiahnutie tepelného opracovania.“.

# Čl. II

Toto nariadenie vlády nadobúda účinnosť ............................ 2015.“. *(po skončení notifikačného procesu)*.